Document ID: 32006R0204

KOMISIJAS REGULA (EK) Nr. 204/2006
(2006. gada 6. februāris),
ar ko pielāgo Padomes Regulu (EEK) Nr. 571/88 un groza Komisijas Lēmumu 2000/115/EK nolūkā organizēt Komisijas apsekojumus par lauku saimniecību struktūru 2007. gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 29. februāra Regulu (EEK) Nr. 571/88 par Kopienas lauku saimniecību struktūras apsekojumu organizēšanu (1), un jo īpaši tās 5. un 8. pantu,
tā kā:
(1)
Jāpielāgo Regulas (EEK) Nr. 571/88 I pielikumā iekļautais rādītāju saraksts, lai ņemtu vērā lauksaimniecības nozares un kopējās lauksaimniecības politikas attīstību.
(2)
Kopienas 2003. gadā veiktā apsekojuma rezultāti par dažu dalībvalstu lauku saimniecību struktūru liecina, ka daži rādītāji nav nozīmīgi un daži rādītāji kļuvuši svarīgāki.
(3)
Padomes 2003. gada 29. septembra Regulā (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (2), ir noteikts, ka labu lauksaimniecisko un vides apstākļu saglabāšana zemē ir lauksaimnieciska darbība, un tādēļ jāpārskata vairākas definīcijas.
(4)
Tādēļ attiecīgi jāgroza gan Regula (EEK) Nr. 571/88, gan lēmums, proti, Komisijas Lēmums 2000/115/EK (3), ar ko nosaka definīcijas un skaidrojumus saistībā ar šo regulu.
(5)
Šajā lēmumā paredzētie pasākumi ir saskaņā Lauksaimniecības statistikas pastāvīgā komitejas atzinumu, kas izveidota ar Padomes lēmumu 72/279/EEK (4),
IR PIEŅĒMUSI ŠO REGULU.
1. pants
Regulas (EEK) Nr. 571/88 I pielikumu aizstāj ar šīs regulas I pielikuma tekstu.
2. pants
Lēmuma 2000/115/EK I pielikumu groza, kā norādīts šīs regulas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 6. februārī

Labels: 4
19
6